אין לבלבל עם אין לבלבל ערך זה עם הערך "אייס-טי" או "Ice-T".
**או'שאה ג'קסון סיניור** (באנגלית: **O'Shea Jackson Sr.**; נולד ב-15 ביוני 1969), המוכר בשם הבמה **אייס קיוב** (**Ice Cube**), הוא ראפר, שחקן, במאי ומפיק קולנוע אמריקאי. היה מחבריה המייסדים של להקת הגנגסטה ראפ, N.W.A.

ביוגרפיה
--------

נולד בשם **או'שאה ג'קסון** (**O'Shea Jackson**) בלוס אנג'לס שבקליפורניה, למשפחה אפרו-אמריקאית. אחותו נרצחה בצעירותו. בגיל 16 עזב בית הספר למען הצלחה מוזיקלית עם חברי ההרכב N.W.A. הסתובב בכנופיית קריפס בשם "JINX GANG" באיזור העיר קומפטון והסתבך פעמים רבות עם המשטרה.

במהלך שנות ה-90 אייס קיוב התאסלם, אך הוא מכחיש שבמשך אותה תקופה היה משויך לארגון האפרו-אמריקאי "אומת האסלאם". בריאיון לדיילי ביסט ב-2017, כשנשאל על הדת אליה הוא משתייך, השיב אייס קיוב שהוא עדיין מגדיר עצמו כ"מוסלמי טבעי", אך משער שהוא עשוי להמיר את דתו עוד מספר פעמים במהלך חייו.

אייס קיוב הכיר את ד"ר דרה כאשר היה חבר בלהקת הראפ הקטנה C.I.A. לה כתב את השיר Boyz-n-the hood עבור HBO ב-1986. כאשר השיר לא התקבל בשל מילותיו הגסות הוא החליט להקים עם מכריו להקה בשם N.W.A‏ (Niggas With Attitude). אייס קיוב שר את הקול הראשי של הלהקה, הלחין את מרבית השירים ואף חלק משירי האלבום שלהם ושל חלק מהאלבום Eazy-Duz-It של Eazy-E ב-1988.

### קריירת סולו

בסוף 1989 עזב את N.W.A בשל סכסוכים עם אייזי-אי, וטען שאיזי גונב מהם כסף, ופתח קריירת סולו מצליחה עם אלבומו AmeriKKKa's Most Wanted מ-1990, שנחשב לאלבום ראפ-פוליטי בין הטובים והמשפיעים ביותר בהיסטוריית ההיפ-הופ. הוא גם הפיק את אלבום הבכורה של הרכב הראפ-הפוליטי Da Lench Mob אך סירב להיות חלק ממנה כדי לשמור על הקריירה העצמאית שלו. חברי ה-N.W.A לא אהבו את עזיבתו, והתחוללה ביניהם "מלחמת שירים" במהלכה אזכרו חברי הלהקה ואייס קיוב האחד את השני באופן משמיץ בשיריהם (לדוגמה, "100 מיילז אנד ראנינג" של N.W.A, ו"נו וזלין" של אייס קיוב).

ב-1992 הוציא אייס קיוב את אלבומו השלישי The Predator, וזאת כבר אחרי פירוקה של N.W.A. האלבום הזה היה שיא ההצלחה בקריירה של אייס קיוב עם שניים משירי הראפ הטובים ביותר ("It Was A Good Day" ו-"Check Yo' Self") במצעד 100 שירי הראפ הטובים ביותר של כל הזמנים.

ב-1993 הוציא את אלבומו הרביעי Lethal Injection שזכה לביקורות ממוצעות בלבד והחליש את מעמדו של אייס קיוב. אחרי אלבום זה התחיל אייס קיוב לחדור לעולם הקולנוע והסרטים בעוד שקריירת הראפ שלו נחלשה. ב-1995 הקליט יחד עם חברו לשעבר ד"ר דרה את השיר המפורסם "Natural Born Killaz" והשתתף בסדרת הסרטים "Friday" ויותר מאוחר הקים להקה בשם Westside Connection שכללה אותו ועוד שני ראפרים חדשים: WC ו-Mack 10. הלהקה הוציאה את האלבום Bow Down שהפך לזהב (1997).

ב-1998 חזר אייס קיוב לאלבומי הסולו שלו כשהוציא את האלבום War & Peace Vol. 1 ויותר מאוחר ב-2000 את War & Peace Vol.2 שאירח בו שניים מחבריו ל-N.W.A, ד"ר דרה ו-MC Ren בשיר "Hello", שסימל מעין איחוד מחודש של הלהקה. יותר מאוחר אותו הרכב הוציא אלבום אוסף עם מיטב שירי הלהקה שכלל את השיר "Hello" ועוד שיר בשם "Chin Check" שאירח את סנופ דוגי דוג אך הלהקה התפרקה בשל סכסוכים בין אייס קיוב לסנופ דוג.

אייס קיוב גם ידוע בזכות העבודה הרבה שלו עם להקת הנו-מטאל המצליחה קורן (KoЯn).

אייס קיוב בהופעה, 2010
בסוף יולי 2006 הוציא אייס קיוב את אלבומו השביעי, "Laugh Now, Cry Later".

### כשחקן קולנוע

אייס קיוב כיכב בסרטי קומדיה רבים כגון: מגן הזכוכית, שלושה מלכים, המספרה, המספרה 2, יום שישי, יום שישי הבא, יום ראשון הקרוב, מהיר ללא גבולות, יחצ"נים בהפרעה, הסיכויים הקלושים, יוצאים לסיבוב, אמא מאוהבת, מספרי המזל וסרט ההמשך לסרט.

בשנת 2012 השתתף בסרט הרימייק "רחוב ג'אמפ 21" בתפקיד קפטן דיקסון, המפקד האגרסיבי של מחלקת רחוב ג'אמפ. אייס קיוב חזר לשחק בתפקיד זה גם בסרט ההמשך "רחוב ג'אמפ 22" שיצא לאקרנים ב-2014.

המפורסם מבין כל סרטיו וכנראה גם החשוב שבהם הוא סרטו של ג'ון סינגלטון משנת 1991 "החבר'ה מהשכונה" (Boyz N Da Hood). בסרט זה מגלם אייס קיוב צעיר שחור שנגרר לעולם הפשע בתוך הגטו השחור של קליפורניה. בעיני רבים זהו אחד הסרטים האפרו-אמריקאיים החשובים ביותר.[דרוש מקור] לכן התמיד בעריכת סרטים. בשנת 2015 יצא הסרט הביוגרפי "Straight Outa Compton" המספר על להקת "N.W.A.‎" בה לקח חלק אייס קיוב.

בשנת 2016 שיחק דמות ראשית בסרט הפעולה-הקומי "שחק אותה שוטר" ("יוצאים לסיבוב 2") לצד קווין הארט ואוליביה מאן, ושב לשחק בסרט הקומי "המספרה 3".

בשנת 2017 הופיע בתפקיד ראשי בקומדיה "מורים בהפרעה", לצדם של צ'ארלי דיי וכריסטינה הנדריקס.

### משחקי וידאו

אייס קיוב לוהק למשחק היריות "Call of Duty: Black Ops" בו הוא גילם את ג'וזף בואומן, שנראה כמוהו, מוזכר כמוהו, ואייס קיוב גם דיבב את קולו.

### אנטישמיות והזדהות עם כת העבריים השחורים

|  |  |
| --- | --- |
|  |  ראו גם – **בני ישראל העבריים השחורים, אומת האסלאם, אנטישמיות בארצות הברית, עליונות שחורה** |

לאחר שפרש מ-N.W.A החלו סכסוכים בינו לבן חברי הלהקה שהוציאו את השיר "Massage for B.A" (בנדיקט ארנולד כלומר שהוא בוגד) בתגובה אייס קיוב יצר את השיר "No Vaseline" ("בלי וזלין") בו הוא מותח ביקורת על עמיתיו ללהקה וגם על כך שהם נשלטים בידי ג'רי הלר האמרגן היהודי שלהם.

עוד שהיה בלהקת הגנגסטה ראפ, N.W.A, אייס קיוב הפגין אנטישמיות בכך שטען שהוא "שמח לראות שאין יהודים בקהל" וקילל לא פעם את היהודים בהופעות וטען שהם אשמים באפליית השחורים.

במאי 2015, בעת ששהה מחוץ לקזינו MGM Grand Detroit (אנ'), נתקל אייס קיוב ברב, אשר הזדהה בשם P. Taras. על פי הרב, לאחר שהעיר לו על כך שנתקל בו, אייס קיוב שלח עליו את כל הפּמליה שלו, וגם הורה לאנשיו לתקוף את הרב פיזית במכות ובבעיטות. הרב הוסיף וטען כי לאחר שהוכה קשות, אייס קיוב אף המשיך לסנן קללות וכינויי גנאי אנטישמים לעברו, על כך שחבש כיפה. הרב תבע את אייס קיוב בסכום של 2 מיליון דולר בגין הנזקים שנגרמו לו. לאחר החשיפה והפרסום, אייס קיוב המשיך בשלו וטען כי תביעותיו של הרב הן "שקריות".

במאי 2020 צייץ בטוויטר ברכת יום הולדת ללואיס פרחאן, מנהיג תנועת אומת האסלאם האפרו-אמריקאית, שנודע גם עקב עמדותיו ואמירותיו האנטישמיות, כאשר הוא מכנה אותו "השר המכובד פרחאן".

ב-6 ביוני 2020, כהבעת תמיכה במחאות ג'ורג' פלוייד שפרצו בארצות הברית, צייץ ציוץ עם קריקטורה אנטישמית המתארת מעין מועצה של יהודים משחקת מונופול על גבם של עבדים אפרו-אמריקאים, עם הכיתוב: "כל שעלינו לעשות הוא להתקומם, ומשחקם יסתיים". ככל הנראה, קריקטורה זו היא אזכור לתאוריית הקונספירציה ש"הפרוטוקולים של זקני ציון". ציוץ זה זכה לגינויים רבים מעוקביו, מפעילי המחאות ומגולשים אחרים.

למחרת, ב-7 ביוני של אותה שנה, כתב ברשתות פוסט נוסף מעורר-מחלוקת. הציוץ היה תצלום של פסל דוד המלך בירושלים, עם הכותרת המתריסה "אנחנו העם הנבחר". הציוץ מתייחס לכאורה לכת העבריים השחורים (קבוצת-האם של העבריים מדימונה) האפרו-אמריקאית, שטוענים שהאפריקאים הם לטענתם "צאצאי בני ישראל האמיתיים - והם בלבד", כשבנוסף נטען על-ידם שהיהודים בישראל, השומרונים ושאר צאצאי העמים העתיקים שהיו באיזור הזה וקיימים פה גם כיום - הם, לפי מחקרם - כולם "מתחזים", ושלפיכך כל שאר ה"גזעים" נחותים מהאפריקאים וישועבדו להם (ראו: עליונות שחורה).

אייס קיוב פרסם מאז גם מספר ציוצים ותמונות המאשימים בטענות ובתאוריות קשר נוספות כי "היהודים שולטים בעולם" ובהתעמרות מצדם בשחורים שבארצות הברית.

### חיים אישיים

מאז 1992 נשוי לקימברלי וודרוף, ולהם חמישה ילדים משותפים.

בנו הבכור הוא השחקן והראפר אוש'ה ג'קסון ג'וניור(אנ') שבין השאר גילם את אביו בסרט הביוגרפי "Straight Outta Compton" העוסק בקורותיה של הרכב להקת הגנגסטא-ראפ N.W.A בה היה אביו חבר בעברו.

דיסקוגרפיה
----------

| אלבום | שנה |
| --- | --- |
| *AmeriKKKa's Most Wanted* | 1990 |
| *Death Certificate* | 1991 |
| *The Predator* | 1992 |
| *Lethal Injection* | 1993 |
| *War & Peace Vol. 1* | 1998 |
| *War & Peace Vol. 2*  | 2000 |
| *Laugh Now, Cry Later* | 2006 |
| *Raw Footage* | 2008 |
|  *I Am The West* | 2010 |
|
| עם Westside Connection | שנה |
| *Bow Down* | 1996 |
| *Terrorist Threats* | 2003 |
| עם Da Lench Mob | שנה |
| *Guerillas in tha Mist* | 1992 |
| *Planet of da Apes* | 1994 |
| עם N.W.A | שנה |
| *N.W.A. and the Posse* | 1987 |
| *Straight Outta Compton* | 1988 |
| עם C.I.A. | שנה |
| *My Posse* | 1987 |

פילמוגרפיה
----------

### קולנוע

* החבר'ה מהשכונה (1991)
* זהב מעבר לגבול (1992)
* סי.בי. 4 (1993)
* מגן הזכוכית (1994)
* ללמוד מהחיים (1995)
* יום שישי (1995) - גם תסריט והפקה
* קרקע מסוכנת (1997)
* אנקונדה (1997)
* מועדון השחקנים (1998) - גם בימוי, תסריט והפקה
* נוכלים במלכודת (1998)
* שלושה מלכים (1999)
* דם סמיך ממים (1999)
* יום שישי הבא (2000) - גם תסריט והפקה
* רוחות מארס (2001)
* הכל אודות בנג'מין (2002) - גם תסריט הפקה
* המספרה (2002)
* יום שישי שאחרי הבא (2002) - גם תסריט והפקה
* מהיר ללא גבולות 2004)
* המספרה 2: חוזרים לעסקים (2004) - גם הפקה
* אמא מאוהבת (2005) - גם הפקה
* סלון יופי (2005) - רק הפקה
* xXx2 (ב-2005)
* אמא מאוהבת 2 (2007) - גם הפקה
* יום ראשון הראשון (2008) גם הפקה
* סיכוי קלוש (2008) - גם הפקה
* יחצ"נים בהפרעה (2009) - גם תסריט והפקה
* כרטיס לוטו (2010) - גם הפקה
* רמפארט (2011)
* רחוב ג'אמפ 21 (2012)
* יוצאים לסיבוב (2014) - גם הפקה
* רחוב ג'אמפ 22 (2014)
* ספר החיים (2014) - דיבוב
* פטרול משותף (2014)
* היישר מקומפטון (2015) - רק הפקה
* יוצאים לסיבוב 2 (2016) - גם הפקה
* המספרה 3 (2016) - גם הפקה
* שחק אותה שוטר (2016)
* XXX: הילוך גבוה (2017)
* מורים בהפרעה (2017)
* יום שישי האחרון (2020)
* לגעת בכוכבים (2020)
* צבי הנינג'ה: טירוף המוטנטים (2023) - דיבוב

### טלוויזיה

* אמא מאוהבת (2013-2010) - גם הפקה

קישורים חיצוניים
----------------

ויקישיתוף מדיה וקבצים בנושא **אייס קיוב** בוויקישיתוף
* אתר האינטרנט הרשמי של אייס קיוב
* אייס קיוב, ברשת החברתית פייסבוק

* אייס קיוב, ברשת החברתית אקס (טוויטר)

* אייס קיוב, ברשת החברתית אינסטגרם

* אייס קיוב, סרטונים בערוץ היוטיוב

* אייס קיוב, במסד הנתונים הקולנועיים IMDb (באנגלית)

* אייס קיוב, באתר AllMovie (באנגלית)

* אייס קיוב, באתר Rotten Tomatoes (באנגלית)

* אייס קיוב, באתר Box Office Mojo (באנגלית)

* אייס קיוב, באתר Metacritic (באנגלית)

* אייס קיוב, במסד הנתונים הקולנועיים KinoPoisk (ברוסית)

* אייס קיוב, באתר אייטונס (באנגלית)

* אייס קיוב, באתר ספוטיפיי

* אייס קיוב, באתר סאונדקלאוד (באנגלית)

* אייס קיוב, באתר AllMusic (באנגלית)

* אייס קיוב, באתר MusicBrainz (באנגלית)

* אייס קיוב, באתר דיזר

* אייס קיוב, באתר Discogs (באנגלית)

* אייס קיוב, באתר Songkick (באנגלית)

* אייס קיוב, באתר Genius

* אייס קיוב, באתר טיידל (באנגלית)
* זאק סטאגרס, אייס קיוב: "חשבון הבנק שלי השתנה, לא השוטרים", באתר ynet, 21 בינואר 2016 סרטונים
* אייס קיוב, באתר אנציקלופדיה בריטניקה (באנגלית)

הערות שוליים
------------

1. ↑  Stern, Marlow (2017-02-10). "Ice Cube on Donald 'Easy D' Trump: 'Everybody Is Getting What They Deserve'". *The Daily Beast* (באנגלית). נבדק ב-2020-06-08.
2. 1 2 3 4 5 6 7  יאיר אמר, ‏האנטישמיות השחורה בארה"ב מרימה ראש, באתר "סרוגים", 6 באוגוסט 2023
3. ↑  Rapper Ice Cube scuffles with rabbi outside casino, hit with $2ml lawsuit, The Jerusalem Post | JPost.com
4. ↑  Farrell, Rabbi Sues Ice Cube, Wants $2 Million for Alleged Antisemitic Assault at Detroit Casino, The 5 Towns Jewish Times, ‏2015-05-29 (באנגלית)
5. 1 2  jocstech, Ice Cube shares anti-Semitic views, support for Louis Farrakhan, The Post Millennial (באנגלית)
6. ↑  מערכת ישראל היום, "מרושע": הזמר 'אייס קיוב' פרסם ציוצים אנטישמיים, באתר ישראל היום, 11 ביוני 2020
7. ↑  Rapper Ice Cube Blasted on Social Media for Posting Antisemitic Image: ‘You Should Be Ashamed’, Algemeiner.com (באנגלית)
8. ↑  WE ARE THE CHOSEN PEOPLE - Ice Cube, Twitter, ‏7-6-2020 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007446100805171
* BNE: XX1295910
* BnF: cb13937569s (data)
* GND: 119377470
* ISNI: 0000 0001 2145 2370
* LCCN: n93090777
* MusicBrainz: 1d11e2a1-4531-4d61-a8c7-7b5c6a608fd2
* NKC: xx0058440
* NLP: a0000001256050
* NTA: 093767811
* SELIBR: 268722
* SNAC: w6ks83p8
* SUDOC: 087931702
* Trove: 1458046
* VIAF: 100242336
* WorldCat: lccn-n93090777

 |